

*Tisztelt Intézményvezetők és Pedagógusok!*

Januártól havi egy alkalommal folytatódik a **PéntekD – Kreatív péntek délutáni foglalkozások a Deák17 Galériában!** Az iskolai rajzórák gyakorlatait hátunk mögött hagyva, az ötletek és alkotás szabad formáit felhasználva, a képzőművészet határterületeit fedezzük fel. A foglalkozások együtt és külön-külön is kifejtik fejlesztő hatásukat.

**Korosztály**: 10-18 év

**Létszám:** max. 12 fő/alkalom

**Időpontok**: havonta 1x péntekenként 15 és 17 óra között. Érkezés: 14:45-ig.

**Foglalkozások és tematikák:**

**2017.01.13. Zeneszerkesztő workshop**

Ezen az alkalmon a bepillantást nyerhetsz a hangok világába.

Felidézzük zenei élményeinket és megismerjük, mi az a zenei érzék.

Zenei asszociációkat, saját ötleteket, vizuális inspirációt felhasználva, digitális technológia és vágóprogram segítségével zenét írunk.

**2017.02.17. Hanging Art!**

Térbeli tapasztalatok élményszerző útjára indulunk. Hogyan sűrítheti össze mondanivalónkat az installáció, a helyspecifikus alkotás vagy a térformálás?

Hozd létre saját installációidat, hogy mindezt felfedezd!

**2017.03.10. Virtuális világegyetem**

Mit ad a virtualitás a világ megismeréséhez, meddig tart a kibertér?

**2017.04.7. Tavaszi camera obsura workshop**

A tavaszi fények igazán kedvezőek a fotógráfusok számára!

Készítsd el saját fotókamerád és fényképezz portrét és cseresznyevirágzást!

**2017.05.05. Pop up-könyv készítő műhely**

Mit rejthet egy pop-up könyv? Azt biztos, hogy a könyv kétdimenziós síkjától elrugaszkodunk, hogy megismerjük a 3D-s látványt egy könyvbe sűrítve.

**Általános tudnivalók:**

A foglalkozásokon való részvétel ingyenes, de regisztrációhoz kötött!

**Regisztráció: muzeumpedagogia@deak17galeria.hu**

(regisztrációs határidő a foglalkozás megkezdése előtt 24 órával),

Szükséges adatok: név, életkor, iskola, szülő illetve gyermek telefonszáma.

**A PéntekD foglalkozásai egyénileg látogathatók.**

**Kisebb létszámú csoportok (5-6 főtől) ajánljuk múzeumpedagógiai foglalkozásainkat.**

**További információ:** [muzeumpedagogia@deak17galeria.hu](mailto:muzeumpedagogia@deak17galeria.hu) **és a Deák17 Galéria** [honlapján.](http://www.deak17galeria.hu/esemenyek/pentekd-foglalkozasok--2017-tavasz)